SIĠAR Ta' Dun FRANS CAMILLERI b'radd il-ħajr. Kull meta qalbi tħoss id-dmugħ tal-weġgħa minn dawk li minni ma raw qatt ħlief ġid, niftakar fikom u nifraħ bikom, ja siġar, ħbieb kennija, u nibqa' ħdejkom biss inkun irrid. Kemm drabi sibt il-kenn fil-ħniena tagħkora meta. lqajtuni taħt dirgħajn ħelwin u serraħtuni u farraġtuni fil-jiem sajfin, qalila, bid-dell ħanin ta' mriewaħ ħadranin. B'dirgħajkom miftuħin titolbu s-sema li jraxxax fuq gżiritna l-ilma bnin u lil kull sħaba, qiskom. tallaba, issejħu biex tisqina u tbierek l-uċuh tagħna xewqanin. Imbagħad jixrob kulħadd bis-saħħa tagħkom : il-ħdura tfeġġ titbissem minn ġuf l-art; fl-egħlieqi mejta, u f'qalb kull bejta tħaddar ukoll it-tama ta' ħajja ġdida bl-isbaħ frott u ward. Imbierka l-art li żżommkom dejjem wieqfa, ja siġar qalbenin, b'ex fit-taqbid mar-rjieħ qalila tax-xitwa twila ma tninu qatt u tibqgħu b'dirgħajkom miftuħin ixxerrdu l-ġid l